钦定古今图书集成/方舆汇编/职方典/第1125卷 > 《武昌老人说篴歌》刘禹锡
## 钦定古今图书集成/方舆汇编/职方典/第1125卷 > 《武昌老人说篴歌》刘禹锡

“武昌老人七十馀，手把庾公相问书。自言少小学吹
笛，早事曹王曾赏激。往年征战戍蕲州，楚山萧萧笛
竹秋。当时买醉恣搜索，典却身上乌貂裘。古苔苍苍
封老节，石上孤坐饱风雪。商声五音随指发，水中龙
应行云绝。曾将黄鹤楼上吹，一声占断秋江月。如今
老去兴犹迟，音韵高低耳不知。气力巳无心尚切，时”
时一曲梦中吹。